pythainlp/thai-wiki-dataset-v3 huggingface dataset:
อำเภอเมฮ์แรบอน

อำเภอเมฮ์แรบอน (بخش مهربان) เป็นอำเภอในเทศมณฑลแซรอบ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 อำเภอนี้มีประชากร 30,752 คนใน 7,115 ครัวเรือน อำเภอนี้มีเมืองถึง 3 เมืองคือเมฮ์แรบอน, ดูซดูซอน และแชแรบียอน และมี 3 ตำบลคือตำบลออลอมแบรอฆูช, ตำบลแอร์แดลอน และตำบลแชแรบียอน
== อ้างอิง ==
เทศมณฑลแซรอบ
เมฮ์แรบอน
กระทรวงเอสเอ็มอีและสตาร์ตอัป

กระทรวงเอสเอ็มอีและสตาร์ตอัป (Ministry of SMEs and Startups, 중소벤처기업부) เป็นกระทรวงหนึ่งของรัฐบาลเกาหลีใต้ ก่อตั้งขึ้นเมื่อเดือนกรกฎาคม 2017 ในรัฐบาลของมุน แจ-อิน เป็นการยกสถานะขึ้นจากการธุรกิจขนาดเล็กและขนาดกลาง (중소기업청) สำนักงานใหญ่ตั้งอยู่ที่เขตซอ แทจ็อน เมื่อเดือนกุมภาพันธ์ 2021 คว็อน ชิล-ซึง สมาชิกรัฐสภา พรรคประชาธิปไตยแห่งเกาหลี ได้รับการแต่งตั้งให้เป็นรัฐมนตรีว่าการกระทรวงเอสเอ็มอีและสตาร์ตอัป
==สตาร์ตอัปในเกาหลีใต้==
รายงานระบุว่าเกาหลีกลายเป็นจุดหมายปลายทางที่น่าดึงดูดสำหรับบริษัทสตาร์ตอัปต่างประเทศ ในปี 2020 มีบริษัทสตาร์ตอัปต่างประเทศ 2,648 แห่งจาก 118 ประเทศสมัครเข้าร่วมเคสตาร์ตอัปแกรนด์ชาเลนจ์ ซึ่งเพิ่มขึ้น 58% เมื่อเทียบกับอัตราการสมัครในปี 2019 เกาหลีใต้มีเป็นประเทศที่มีตลาดภายในที่แข็งแกร่งและมีกำลังซื้อสูง ทำให้เป็นที่สนใจของผู้ประกอบการต่างชาติ จากข้อมูลของโออีซีดี อีกหนึ่งปัจจัยคือ เกาหลีใต้มีการลงทุนใช้จ่ายด้านการวิจัยและพัฒนาสูงเป็นอันดับสองของโลก ปัจจุบัน ธุรกิจขนาดเล็กและขนาดกลางคิดเป็น 99% ของวิสาหกิจทั้งหมดในเกาหลีใต้, 88% ของการจ้างงานและ 38% ของการส่งออกของประเทศ 
==อ้างอิง==
กระทรวงในประเทศเกาหลีใต้
คันนะ ฮาชิโมโตะ

คันนะ ฮาชิโมโตะ  เป็นนักแสดงและอดีตนักร้องเกิร์ลกรุปชาวญี่ปุ่น เธอมักได้รับบทให้แสดงภาพยนตร์และละครโทรทัศน์ที่ดัดแปลงมาจากมังงะชื่อดัง
== วงการบันเทิง ==
เมื่อคันนะกำลังศึกษาอยู่ชั้นประถมศึกษาปีที่ 3 เธอได้เซ็นต์สัญญากับสังกัด Active Hataka ที่ตั้งอยู่ในจังหวัดฟูกูโอกะ บ้านเกิดของเธอ คันนะจึงได้เป็นสมาชิกเกิร์ลกรุปท้องถิ่นหญิงล้วน "Rev. from DVL." จนถึงปี พ.ศ. 2544 เธอได้รับบทบาทการแสดงภาพยนตร์เรื่องแรก "จอดป้ายนี้ สถานีปาฏิหาริย์"
ในปี พ.ศ. 2556 คันนะได้รับความสนใจจากทั่วประเทศเมื่อรูปถ่ายของเธอในการแสดงสดของวงเกิร์ลกรุป "Rev. from DVL." เป็นกระแสโด่งดังในเว็บบอร์ดทูแชนแนลและทวิตเตอร์ เธอได้รับฉายา "ไอดอลท้องถิ่นที่น่ารักเกินคำว่าน่ารัก" "ไอดอลนางฟ้า" และ "ผู้มีพรสวรรค์ที่จะปรากฏให้เห็นในเพียงรอบสหัสวรรษ" ในปี พ.ศ. 2558 เว็บไซต์ของบริษัท Mynavi Student ได้ประกาศให้เธอเป็นไอดอลที่น่ารักที่สุดจากผลการสำรวจความคิดเห็นจากทั้งเพศชายและหญิง
ในปี พ.ศ. 2558 คันนะได้รับบทแสดงเป็น "ริสึ" ในภาพยนตร์เรื่องอัสแซสซิเนชันคลาสรูม
ในปี พ.ศ. 2559 เธอได้รับบทแสดงนำครั้งแรกในเรื่อง Graduation ที่เป็นภาคต่อมาจากภาพยนตร์เรื่องคอซองยากูซ่าในปี พ.ศ. 2524 คันนะแสดงเป็นตัวละครที่ชื่อ "อิซูมิ โฮชิ" นักเรียนมัธยมปลายหญิงและหัวหน้าแก๊งยากูซ่า เธอยังได้ร้องเพลงคัฟเวอร์ประจำภาพยนตร์คอซองยากูซ่าที่ฮิโรโกะ ยากูชิมารุเป็นต้นฉบับ เพลงดังกล่าวขึ้นชาร์ตเพลงออริคอนในอันดับที่ 11 เป็นระยะวลา 7 สัปดาห์ นอกจากนี้คันนะยังได้แสดงเป็นเอเลี่ยนหญิงในภาพยนตร์เรื่องกินทามะ ซามูไร เพี้ยนสารพัดในปี พ.ศ. 2560 และปรากฏตัวอีกครั้งในปี พ.ศ. 2561
ในวันที่ 1 มิถุนายน พ.ศ. 2564 คันนะได้ทำลายบันทึกสถิติโลกกินเนสส์สำหรับ "การดึงกระดาษเช็ดหน้าออกจากกล่องได้มากที่สุดภายใน 1 นาที" ซึ่งเธอทำได้ 157 แผ่น
== ผลงานดนตรี ==
=== ซิงเกิล ===
=== วิดีโอ ===
"Little Star ~KANNA15~" - 3 กุมภาพันธ์ พ.ศ. 2559
== ผลงานการแสดง ==
=== ภาพยนตร์ ===
=== ละครโทรทัศน์ ===
=== รายการวาไรตี้ ===
=== โฆษณา ===
Jibannet Holdings - Jiban Second Opinion (2013)
ซอฟต์แบงก์ โมบายล์ - White Family (2014)
ทีวีโตเกียว - 2014 World Team Table Tennis Championships (2014)
Cyber Agent - Ameba Girl Friend Beta (2014)
Megmilk Snow Brand Company, Limited - Neosoft "Koku Aru Butter Fūmi" (2014)
บันได - Aikatsu! (2014)
นิสชินฟูดส์ - คัพนูดเดิล (2015)
Rohto Pharmaceutical Co. - ลิปสติก Baby Crayon/Baby Fruits (2015)
Recruit - Townwork (2016)
Alfac Insurance - Anata no Kenkō wo Ōenshitai:Basu (2018)
ปีลีปีลี - Black Surgenight (2021)
== สื่อสิ่งพิมพ์ ==
=== หนังสือภาพ ===
Little Star: Kanna 15 (14 พฤศจิกายน 2557, สำนักพิมพ์วานิบุ๊คซ์) 
Yume no Tochū: Hashimoto Kanna in the movie “Sailor Suit and Machine Gun: Graduation” (5 มีนาคม 2559, สำนักพิมพ์คาโดกาวะโชเต็ง) 
Naturel (3 กุมภาพันธ์ 2562, สำนักพิมพ์โคดันชะ) 
== รางวัล ==
== อ้างอิง ==
ผู้มีชื่อเสียงทางโทรทัศน์ชาวญี่ปุ่น
นักแสดงละครโทรทัศน์หญิงชาวญี่ปุ่น
ไอดอลญี่ปุ่น
นักแสดงญี่ปุ่น
นักแสดงภาพยนตร์หญิงชาวญี่ปุ่น
นักร้องป็อปหญิงญี่ปุ่น
นักแสดงเด็กหญิงชาวญี่ปุ่น
นักร้องเด็กชาวญี่ปุ่น
บุคคลที่ยังมีชีวิตอยู่
บุคคลที่เกิดในปี พ.ศ. 2542
บุคคลจากฟูกูโอกะ
แมร์ออฟอีสต์ทาวน์

แมร์ออฟอีสต์ทาวน์ (Mare of Easttown) เป็นละครชุดแนวอาชญากรรม-ดรามา ของสหรัฐอเมริกา ที่เผยแพร่ผ่านระบบสตรีมมิงทางเอชบีโอ และผลิตเป็นแผ่นบลูเรย์โดยวอร์เนอร์บราเธอส์ สร้างและเขียนบทโดย แบรด อิงเกลสบี กำกับการแสดงโดย เครก โซเบล ออกอากาศครั้งแรกเมื่อวันที่ 18 เมษายน 2021 และตอนสุดท้ายออกอากาศวันที่ 30 พฤษภาคม 2021 รวมทั้งสิ้น 7 ตอน นำแสดงโดย เคต วินสเล็ต รับบท แมริแอนน์ "แมร์" ชีฮาน จ่าสิบตำรวจหญิงประจำฝ่ายสืบสวนที่ต้องตามสืบคดีหญิงสาวที่ถูกฆาตกรรมในเมืองอีสต์ทาวน์ ร่วมด้วย กาย เพียร์ซ, จูเลียน นิโคลสัน, แองเการี ไรซ์, เอวัน ปีเตอส์, จีน สมาร์ต ในบทนักแสดงสมทบ
ละครชุดเรื่องนี้ได้รับคำชื่นชมจากบรรดานักวิจารณ์จำนวนมากทั้งในแง่ของเนื้อเรื่อง, บทบาทของตัวละคร, การแสดง รวมถึงการตีแผ่ปัญหาของผู้หญิงในสังคม โดยประสบความสำเร็จได้รับการเสนอให้เข้าชิงรางวัลไพรม์ไทม์เอมมีมากถึง 16 รางวัล และได้รับ 4 รางวัล ซึ่ง เคต วินสเล็ต ได้รับรางวัลในสาขานักแสดงนำหญิงยอดเยี่ยม, เอวัน ปีเตอส์ ได้รับรางวัลในสาขานักแสดงสมทบชายยอดเยี่ยม, จูเลียน นิโคลสัน ได้รับรางวัลในสาขานักแสดงสมทบหญิงยอดเยี่ยม และ ทีมงานผู้สร้างได้รับรางวัลในสาขาการออกแบบงานสร้างยอดเยี่ยมสำหรับซีรีส์เรื่องราวร่วมสมัย นอกจากนี้ยังได้รับคะแนนจากรอตเทนโทเมโทส์สูงถึง 94%
==อ้างอิง==
รายการโทรทัศน์ภาษาอังกฤษ
โหนดของวงโคจร

จุดโหนดของวงโคจร (orbital node) หมายถึง จุดตัดของวงโคจรกับระนาบอ้างอิง จุดโหนดปกติจะมีสองจุดเสมอ หากวงโคจรอยู่ในระนาบเดียวกับระนาบอ้างอิง ถือว่า ไม่มีจุดโหนด
จุดโหนดสองจุดระหว่างวงโคจรของดวงจันทร์ และวงโคจรเสมือนของดวงอาทิตย์ เมื่อโลกเป็นศูนย์กลาง เรียกว่า จุดโหนดขึ้นหรือจุดราหู (ascending node) และจุดโหนดลงหรือจุดเกตุ (descending node) เมื่อดวงอาทิตย์และดวงจันทร์มีลองจิจูดปรากฏใกล้เคียงกัน (โหราศาสตร์เรียกว่า กุม) และมีราหูหรือเกตุอยู่ร่วม ก็จะเกิดสุริยุปราคา เมื่อดวงอาทิตย์และดวงจันทร์มีลองจิจูดปรากฏอยู่ห่างเป็นระยะเชิงมุมประมาณ 180 องศา (โหราศาสตร์เรียกว่า เล็ง) และมีราหูหรือเกตุอยู่ร่วมด้วย ก็จะเกิดจันทรุปราคา จุดราหูและเกตุจะมีการเคลื่อนที่ไปทางทิศตะวันตกครบรอบในระยะเวลา 18.5 ปี ตำแหน่งของจุดโหนดทั้งสอง ใช้ในการคำนวณหาสุริยุปราคาและจันทรุปราคา
ระนาบอ้างอิงที่นิยมใช้กัน หากเป็นวงโคจรที่มีโลกเป็นศูนย์กลาง จะใช้ระนาบซึ่งผ่าโลกตรงเส้นศูนย์สูตร เป็นระนาบอ้างอิง หากวงโคจรอยู่ตรงเส้นศูนย์สูตรโลก ก็เรียกว่าวงโคจรศูนย์สูตร หากเป็นวงโคจรที่มีดวงอาทิตย์เป็นศูนย์กลาง จะใช้ระนาบซึ่งผ่าดวงอาทิตย์ตรงเส้นศูนย์สูตร ทั้งนี้ หากมีความซับซ้อน จะใช้ระนาบซึ่งตัดผ่านผู้สังเกตและวัตถุท้องฟ้าหลักเป็นเกณฑ์
สัญลักษณ์ของจุดโหนดขึ้น คือ ☊ หรือ ๘ (เลขแปดไทย) ส่วนโหนดลง ใชัสัญลักษณ์ ☋ หรือ ๙ (เลขเก้าไทย) การที่เรียกว่าราหูกับเกตุนั้นในทางตะวันตกสมัยโบราณก็เรียก หัวมังกร และ หางมังกร ซึ่งคล้ายกับตำนานชาติเวรซึ่งว่า พรุะเกตุเกิดจากเท้าของพระราหู
==ดูเพิ่ม==
อุปราคา
มุมออยเลอร์
ลองจิจูดของจุดโหนดขึ้น
== อ้างอิง ==
วงโคจร
อี ซ็อง-กย็อง

อี ซ็อง-กย็อง (; เกิด 10 สิงหาคม ค.ศ. 1990) เป็นนางแบบ นักแสดง และนักร้องชาวเกาหลีใต้ เธอเคยแสดงในละครโทรทัศน์เรื่อง Cheese in the Trap (2016) และ The Doctors (2016) ก่อนที่จะรับบทนำในภาพยนตร์เรื่อง นางฟ้านักยกน้ำหนักคิมบ๊กจู (2016) และ Dr. Romantic 2 (2020)
== ชีวิตในวัยเด็กและการศึกษา ==
อี ซ็อง-กย็อง เกิดเมื่อวันที่ 10 สิงหาคม 1990 ในโคยัง จังหวัดคย็องกี เกาหลีใต้ เมื่อวันที่ 22 กุมภาพันธ์ 2559 อี ซ็อง-กย็องสำเร็จการศึกษาจาก มหาวิทยาลัยสตรีทงดุก
== อาชีพ ==
อี ซ็อง-กย็องเริ่มต้นอาชีพในวงการบันเทิงในฐานะนางแบบ โดยเธอได้เข้าร่วมการแข่งขัน Super Model Contest ในปี 2008  ในปี 2013 ได้ร่วมงานกับ The Papers ในซิงเกิล "I Love You"
ในปี 2014 อี ซ็อง-กย็องได้เดบิวท์ด้านการแสดงด้วยบทบาทในละครโทรทัศน์เรื่อง It's Okay, That's Love ซึ่ง เป็นนางแบบ-นักแสดงคนแรกที่ได้รับการโปรโมตภายใต้การร่วมทุนระหว่าง YG Entertainment และ K-Plus ตามมาด้วยละครสุดสัปดาห์เรื่อง Flower of Queen ในปี 2015 เธอได้รับรางวัล "นักแสดงหน้าใหม่ยอดเยี่ยม" ในละครโปรเจ็กต์พิเศษที่งาน MBC Drama Awards สำหรับบทบาทของเธอ 
ในเดือนมกราคม 2016 อี ซ็อง-กย็องได้แสดงในซีรีส์รักทางช่อง tvN เรื่อง Cheese in the Trap เมื่อวันที่ 28 เมษายน 2016 เธอได้ปล่อยซิงเกิลร่วมกับ Eddy Kim ซึ่งเป็นเพลงคัฟเวอร์เพลง "My Lips like Warm Coffee" ของชาร์ป  จากนั้นได้แสดงในละครทางการแพทย์ช่วงเวลาหลักของ SBS เรื่อง The Doctors ในฐานะศัลยแพทย์ระบบประสาท ในปีเดียวกัน เธอได้รับบทนำใน Weightlifting Fairy Kim Bok-joo ละครกีฬาเยาวชนที่ได้รับแรงบันดาลใจจากเรื่องราวในชีวิตจริงของแชมป์ยกน้ำหนักโอลิมปิก จางมีรัน ในปี 2017 เธอยังได้พากย์ภาพยนตร์เรื่อง Trolls ร่วมกับ Park Hyung-sik และยังได้รับบทในภาพยนตร์รัก Love+Sling ที่ กำกับโดยผู้กำกับ Kim Dae-woong เป็นครั้งแรก เธอยังได้ร่วมร้องเพลงในอัลบั้ม 4X2=8 ของไซ ด้วยซิงเกิล "Last Scene" ในปี 2018 อี ซ็อง-กย็องได้แสดงในซีรีส์จินตนิมิตเรื่อง About Timeและในภาพยนตร์ตลก-โลดโผนเรื่อง Miss &amp;amp; Mrs. Cops เข้า ฉาย 9 พฤษภาคม 2019 ควบคู่ไปกับ Ra Mi-ran
ในปี 2020 อี ซ็อง-กย็องได้แสดงในฤดูกาลที่ 2 ของละครทางการแพทย์ยอดนิยมเรื่อง Dr. Romantic ที่รับ บทเป็น ชาอึนแจ ศัลยแพทย์หัวใจและทรวงอกที่เต็มไปด้วยทักษะ โดยมีอัน ฮโย-ซ็อบ เป็นนักแสดงนำของเธอ
ในปี 2021 อี ซ็อง-กย็องยืนยันว่าจะมีละครทางช่อง tvN เรื่อง Shooting Star ร่วมกับคิม ย็อง-แด
== ผลงาน ==
== รายชื่อผลงานเพลง ==
== อ้างอิง ==
ศิลปินสังกัดวายจีเอนเตอร์เทนเมนต์
บุคคลที่ยังมีชีวิตอยู่
บุคคลที่เกิดในปี พ.ศ. 2533
นางแบบเกาหลีใต้
นักแสดงละครโทรทัศน์หญิงชาวเกาหลีใต้
นักแสดงภาพยนตร์หญิงชาวเกาหลีใต้
CS1 เกาหลี-language sources (ko)
บทความที่มีข้อความภาษาเกาหลี
Help me คุณผีช่วยด้วย

Help me คุณผีช่วยด้วย เป็นละครโทรทัศน์ไทย ผลิตละครโดย บริษัท ทีวีซีน แอนด์ พิคเจอร์ จำกัด บทประพันธ์โดย กรุง ญ. ฉัตร บทโทรทัศน์โดย ตฤณณา กำกับการแสดงโดย กิตติศักดิ์ ชีวาสัจจาสกุล นำแสดงโดย ฉันทวิชช์ ธนะเสวี, กัญญ์ณรัณ วงศ์ขจรไกล, เดียร์น่า ฟลีโป และ ปาริธ ทิมทอง ออกอากาศทุกวัน จันทร์และอังคาร ระหว่างวันที่ 19 ตุลาคม ถึง 13 ธันวาคม พ.ศ. 2564
ซึ่งละครเรื่องนี้ได้เคยถูกนำมาสร้างแล้ว 1 ครั้งเมื่อปี พ.ศ. 2542 โดยบริษัท ทีวีซีน ในชื่อ เกิดแต่ชาติปางไหน จากการกำกับของ สุประวัติ ปัทมสูต นำแสดงโดย สิเรียม ภักดีดำรงฤทธิ์ ในบท มุทิตา พงษ์พัฒน์ วชิรบรรจง ในบท อานนท์ จอนนี่ แอนโฟเน่ ในบท เขตขันธ์
== งานสร้าง ==
ละครเรื่อง Help Me คุณผีช่วยด้วย ได้ทำการฟิตติ้งหรือลองเสื้อผ้านักแสดงไปเมื่อช่วงกลางปี พ.ศ. 2563 และได้ทำการบวงสรวงเปิดกล้องไปเมื่อวันเสาร์ที่ 4 กรกฎาคม พ.ศ. 2563
== นักแสดง ==
== อ้างอิง ==
ละครโทรทัศน์ไทยที่ออกอากาศตั้งแต่ พ.ศ. 2564
ทวาย (แก้ความกำกวม)

ทวาย อาจหมายถึง
ทวาย เมืองหนึ่งในประเทศพม่า
* ตำบลทวาย เขตการปกครองหนึ่งในประเทศพม่า
* อำเภอทวาย เขตการปกครองหนึ่งในประเทศพม่า
ท่าอากาศยานทวาย ท่าอากาศยานประจำเมือง
แม่น้ำทวาย แม่น้ำสายหนึ่งที่ไหลผ่านทวาย
ชาวทวาย กลุ่มชาติพันธุ์ที่อาศัยอยู่ทางตอนใต้ของประเทศพม่า แต่ในภาษาตากใบออกเสียงว่า "ถื่อวาย" หมายถึงชาวยะไข่
ภาษาทวาย ภาษาของชาวทวาย
ยำทวาย อาหารไทยประเภทยำชนิดหนึ่ง
บ้านทะวาย ชื่อเดิมของเขตยานนาวา กรุงเทพมหานคร
วัดดอนทวาย อีกชื่อหนึ่งของวัดบรมสถล กรุงเทพมหานคร
ชื่อเพลงไทยสำเนียงมอญ มี 2 แบบคือ ทวายเต็ม และทวายตัด
== ดูเพิ่ม ==
ทะวาย ผลไม้ที่ออกไม่ตรงตามฤดูกาล
== อ้างอิง ==
เธราโนส

เธราโนส (Theranos, ) เป็นบริษัทเอกชนสัญชาติอเมริกัน ซึ่งอ้างว่าได้พัฒนาการตรวจเลือดที่ใช้ปริมาณเลือดเพียงเล็กน้อยมาก อย่างไรก็ตาม มีการพิสูจน์แล้วว่าข้ออ้างเหล่านี้เป็นเท็จ
บริษัทนี้ก่อตั้งใน ค.ศ. 2003 โดยเอลิซาเบธ โฮล์ม เธราโนสเคยได้เงินจากธุรกิจเงินร่วมลงทุนและนักลงทุนเอกชนมากกว่า 700 ล้านดอลลาร์สหรัฐ ทำให้บริษัทมีการประเมินผลในจุดสูงสุดเมื่อ ค.ศ. 2013 - 2014 อยู่ที่ 10 พันล้านดอลลาร์สหรัฐ
หลังจากนั้นเริ่มมีจุดพลิกผันใน ค.ศ. 2015 เมื่อศาสตราจารย์การวิจัยยา จอห์น อีโออานีดีสและEleftherios Diamandis กับนักข่าวสืบสวนจอห์น แคร์รีรูจากเดอะวอลล์สตรีทเจอร์นัล เรื่มตั้งคำถามถึงความเที่ยงตรงของเทคโนโลยีบริษัท ทำให้ต้องเจอความท้าทายทางกฎหมายและการค้าจากหน่วยงานทางการแพทย์, นักลงทุน, สำนักงานคณะกรรมการกำกับหลักทรัพย์และตลาดหลักทรัพย์สหรัฐ (SEC), ศูนย์บริการเมดิแคร์และเมดิเคด (CMS), อัยการสูงสุด, อดีตคู่ค้า ผู้ป่วย และอื่น ๆ ในเดือนมิถุนายน ค.ศ. 2016 มีการประมาณการว่ามูลค่าสินทรัพย์สุทธิส่วนตัวของโฮล์มลดลงจาก 4.5 พันล้านดอลลาร์สหรัฐจนถึงไม่มีอะไรเหลือเลย ทำให้บริษัทต้องปิดตัวลงในวันที่ 4 กันยายน ค.ศ. 2018
ในวันที่ 14 มีนาคม ค.ศ. 2018 ทาง SEC ตั้งความผิดฐานฉ้อโกงให้กับเธราโนส, โฮล์ม และอดีตประธานบริษัท ราเมศ บัลวานี ในวันที่ 15 มิถุนายน ค.ศ. 2018 อัยการสหรัฐประจำอำเภอทางเหนือของรัฐแคลิฟอร์เนียประกาศฟ้องโฮล์มในข้อหาการฉ้อโกงทางโทรเลขและสมรู้ร่วมคิด บัลวานีก็โดนข้อหาเดียวกัน โดยจัเริ่มไต่สวนในเดือสิงหาคม ค.ศ. 2020 แต่ต้องเลื่อนเนื่องจากการระบาดทั่วของโควิด-19และโฮล์มตั้งท้อง การไต่สวนของโฮล์มเริ่มขึ้นในวันที่ 31 สิงหาคม ค.ศ. 2021 ในขณะที่การไต่สวนของบัลวานีถูกเลื่อนไปถึงวันที่ 11 มกราคม ค.ศ. 2022
== อ้างอิง ==
== แหล่งข้อมูลอื่น ==
Official website (Archived)
Theranos Original Pitchdeck 2006, "A Presentation for Investors"
"Elizabeth Holmes on Her Billion-Dollar Health Care Idea", Charlie Rose via YouTube, June 3, 2015.
Tobak, Steve, "After the Theranos Mess, Can We Finally Quit Idolizing Entrepreneurs?" (Commentary), Fortune magazine. May 27, 2016.
Theranos' Fatal Flaws Were in Plain Sight, Barry Ritholz. Bloomberg Opinion. 31 May 2018.
The Rise and Fall of Elizabeth Holmes, Avery Hartmans. Business Insider Australia. April 21, 2018.
อาชญากรรมทางการค้า
กลโกงความมั่นใจ
การทุจริตในสหรัฐ
การฉ้อโกงในสหรัฐ
การฉ้อโกงทางสุขภาพ
เรื่องอื้อฉาวทางการแพทย์ในสหรัฐ
วัดชัยพระเกียรติ

วัดชัยพระเกียรติ เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่
==ประวัติ==
วัดชัยพระเกียรติ เดิมชื่อ วัดไชยปราเกียร หรือ วัดไชยผาเกียร สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2088 ได้รับพระราชทานวิสุงคามสีมาเมื่อ พ.ศ. 2400 แต่จากหลักฐานทางประวัติศาสตร์ สันนิษฐานว่า มีมาอย่างน้อยตั้งแต่สมัยพระเมืองแก้วแล้ว เนื่องจากวัดนี้ปรากฏในโคลงนิราศหริภุญชัย ที่แต่งเมื่อ พ.ศ. 2060  ความว่า
ประเสริฐ ณ นคร ระบุว่า คำว่า "ปราเกียร" ซึ่งชาวบ้านเรียก ปราเกี๋ยน อาจตรงกับวัดชัยพระเกียรติ หรือมิฉะนั้นก็อาจแปลได้ว่า ปราการ คือกำแพง วิจิตร ยอดสุวรรณ ระบุว่า วัดชัยพระเกียรติคงสร้างมาก่อนสมัยพระเมกุฏิสุทธิวงศ์ เพราะปรากฏในโคลงนิราศหริภุญชัย กวีได้แต่งเรื่องนี้ก่อนที่จะถึงสมัยพระเมกุฏิสุทธิวงศ์ แล้วมาได้รับการบูรณะในสมัยพระเจ้าเมกุฎสุทธิวงศ์
พ.ศ. 2060 "...เจ้า" และเจ้าพันจ่าพวกเรือของพระมหาเทวีเจ้า (สันนิษฐานว่าพระมหาเทวีเจ้าคือพระนางสิริยศวดีเทวี) ได้เป็นประธานในการหล่อพระพุทธรูปในอุโบสถของวัด (ปัจจุบันทางวัดเก็บรักษาในบริเวณอื่น)
พ.ศ. 2101 พระเจ้าบุเรงนอง กษัตริย์พม่าเสด็จยกทัพมาเมืองเชียงใหม่ ตั้งทัพอยู่ที่ยางพรัง พระแม่กุนิมนต์สมเด็จเจ้าศรีนันทะ วัดพระสิงห์, มหาสังฆราชาไชยประเกียรรัตนปัญญา, แม่กิมหาพุทธิมาหมื่นน้อง, มหาแม่หมากเลิก และเจ้าพญาแขกพุทธิมา, เจ้าแสนทวนญาณเสถียร, หมื่นล่ามแขกซ้าย, วชิรประหญา เป็นคณะทูตออกไปเจรจาความเมืองกับพระเจ้าบุเรงนอง พระเจ้าบุเรงนองตรัสกับคณะทูตให้พระแม่กุออกมานั่งร่วมอาสนา ก่อนที่จะออกทัพเข้าล้อมเมืองเชียงใหม่ จนอาณาจักรล้านนาเสียเอกราชให้กับพระองค์ ดังตำนานพื้นเมืองเชียงใหม่ว่า
==พระพุทธเมืองรายเจ้า==
พ.ศ. 2108 สมัยพระนางวิสุทธิเทวี เจ้าทัพไชยพญาจ่าบ้าน (สังราม) ขุนนางล้านนา ร่วมกับพระนางวิสุทธิเทวี เสนาอามาตย์ และราษฎรทั้งหลาย ร่วมกันอัญเชิญพระพุทธรูปต่าง ๆ ที่ชำรุด มาหล่อรวมกันเป็นพระพุทธรูปองค์เดียว มีน้ำหนัก 2,000,000 ทอง เฉลิมพระนามว่า พระพุทธเมืองรายเจ้า นอกจากนี้ยังสร้างรั้วลงชาด ปิดทองคำล้อมพระมหาเจดีย์ และอธิษฐานขอให้ตนได้ไปเกิดในสวรรค์ ทันยุคพระศรีอาริยเมไตรย และถึงแก่นิพพาน
พระพุทธเมืองรายเจ้า หรือ พระเจ้าห้าตื้อ สร้างโดยเจ้าทัพไชยพญาจ่าบ้าน (สังราม) เมื่อ พ.ศ. 2108 เป็นพระพุทธรูปศิลปะล้านนา ปางมารวิชัย หล่อด้วยทองสำริด หนักประมาณ 5,000 กิโลกรัม ประทับอยู่ในซุ้มโขงภายในวิหาร บริเวณฐานมีจารึกอักษรพม่าและอักษรธรรมล้านนา ดังนี้
==อาคารเสนาสนะ==
วิหารหลังใหม่ สร้างแทนของเดิมที่ผุพังไป หน้าบันลวดลายพรรณพฤกษาและเทพนม ประดับด้วยช่อฟ้า ใบระกาและหางหงส์ทำเป็นรูปพญานาค ประตูลงรักปิดทองทำเป็นรูปเทวดายืน ภายในวิหารประดิษฐานพระพุทธเมืองรายเจ้า มีภาพจิตรกรรมฝาผนังพุทธประวัติตอนตรัสรู้และเรื่องมหาเวสสันดรชาดก ฝีมือบุญปั๋น พงษ์ประดิษฐ์
เจดีย์ทรงลังกา มีฐานเขียงสี่เหลี่ยม ฐานบัวลูกแก้วสี่เหลี่ยมย่อเก็จ ชั้นมาลัยเถาเหลี่ยมซ้อนกัน 5 ชั้น องค์ระฆังทรงกลม บัลลังก์ย่อเหลี่ยม ปล้องไฉน ปลียอด และฉัตร
==อ้างอิง==
ชัยพระเกียรติ
วัดอุปคุต

วัดอุปคุต เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่
วัดอุปคุตตั้งชื่อตามพระอุปคุตหรือพระบัวเข็ม พระภิกษุในสมัยพระเจ้าอโศกมหาราช วัดอุปคุตตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2456 วัดอุปคุตมีประเพณีที่สำคัญคือประเพณีใส่บาตรพระอุปคุต ชาวเหนือเชื่อว่าหากเดือนใดมีวันเพ็ญที่ตรงกับวันพุธ หรือที่เรียกว่า เป็งปุ๊ด พระอุปคุตจะปลอมเป็นสามเณรมาบิณฑบาตตอนเที่ยงคืน จึงมีประเพณีใส่บาตรตอนเที่ยงคืน
มีตำนานเล่าว่า สามีภรรยาฐานะยากจนคู่หนึ่งตั้งบ้านเรือนอยู่นอกเมืองเชียงใหม่ ทั้งคู่ข้ามแม่น้ำปิงมาฝั่งตะวันตก เข้าถนนท่าแพ ขณะนั้นยังเป็นเวลาเช้ามืด และเป็นวันพระขึ้น 15 ค่ำ ในคืนพระจันทร์เต็มดวง ก็ได้พบกับสามเณรน้อยรูปหนึ่ง จึงได้แบ่งสิ่งของที่ตั้งใจนำไปขาย ยกขึ้นอธิษฐานแล้วใส่ในบาตรของสามเณร หลังจากรับพรจากสามเณรแล้ว นับจากนั้นสองสามีภรรยาก็เจริญรุ่งเรือง ขึ้นตามลำดับ ต่อมาจึงทราบจากพระผู้เฒ่ารูปหนึ่ง ว่าที่เจริญก้าวหน้าค้าขายร่ำรวยนั้น เนื่องจากอานิสงส์ที่ได้ตักบาตรกับสามเณร ซึ่งก็คือ พระอุปคุตมหาเถระที่เข้านิโรธสมาบัติอยู่ใต้สะดือทะเล ครั้นถึงวันพระขึ้น 15 ค่ำ ท่านจะแปลงเป็นสามเณรน้อย ออกบิณฑบาตแต่เช้าตรู่เพื่อโปรดสัตว์ ภายหลังสามีภรรยาจึงได้สร้างวัดขึ้นตรงบริเวณที่พบสามเณรน้อย
วิหารประดิษฐานพระอุปคุตซึ่งเป็นพระประธาน มีภาพจิตรกรรมฝาผนังสีน้ำมันเรื่องพระเวสสันดรชาดก วาดขึ้นเมื่อ พ.ศ. 2470 โดยพ่อบุญปั๋ง พงษ์ประดิษฐ์ ศิลปินล้านนา หอเก็บของวัดมีทรงลูกบาศก์ ยกพื้นสูงมีลายปูนปั้นประดับอยู่โดยรอบผนังด้านนอก ทวารบาลเป็นยักษ์ปูนปั้น บานประตูลงรักปิดทอง
==อ้างอิง==
อุปคุต
วัดมอญในจังหวัดเชียงใหม่
วัดสนามจันทร์

วัดสนามจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโพธิ์ อำเภอบ้านโพธิ์ จังหวัดฉะเชิงเทรา
วัดสนามจันทร์เริ่มสร้างเมื่อใดไม่ปรากฏหลักฐาน แต่สันนิษฐานว่าสร้างเมื่อประมาณ พ.ศ. 2425 เดิมเรียกว่า วัดสนามจั่น ต่อมาเพี้ยนเป็นวัดสนามจันทร์ เป็นเนื้อที่ไม่มีฉนดประมาณ 20 ไร่ ปัจจุบันพังลงเนื่องจากแม่น้ำบางปะกงกัดเซาะเหลือประมาณ 10 ไร่ อีกแหล่งข้อมูลระบุว่า
วัดสนามจันทร์ สร้างเมื่อปลายสมัยกรุงศรีอยุธยา เดิมอยู่ทางฝั่งตำบลสนามจันทร์ ต่อมาไม่สะดวกในการติดต่อกันทางเรือเพราะอยู่ทางฝั่งแผ่นดินงอก จึงได้ย้ายมาอยู่ทางฝั่งตำบลบ้านโพธิ์ ฉะนั้นจึงชื่อว่าวัดสนามจันทร์ ตามชื่อตำบลที่ตั้งอยู่ก่อน ซึ่งตำบลนั้นเดิมชื่อว่า ตำบลสนามจั่น เพราะเป็นที่พรานป่าใช้จั่นดักเสือ ช้าง เป็นต้น ในสมัยของเจ้าสามพระยา ต่อมาเพี้ยนเป็นสนามจันทร์
เมื่อครั้งสมเด็จพระมหาสมณเจ้า กรมพระยาวชิรญาณวโรรสได้เสด็จมาที่วัดสนามจันทร์และทรงแต่งตั้งให้หลวงพ่อคำเป็นพระอุปัชฌาย์ หลวงพ่อคำได้พัฒนาวัดสนามจันทร์จนเจริญรุ่งเรือง สร้างอุโบสถหลังใหม่สวยงาม ในปี พ.ศ.2481 อุโบสถที่หลวงพ่อคำท่านสร้างไว้ได้สำเร็จลุล่วงไปด้วยดี ลูกศิษย์และชาวบ้านจึงขออนุญาตหลวงพ่อสร้างเหรียญที่ระลึกในงานฝังลูกนิมิตการสร้างเหรียญรุ่นนี้ หลวงพ่อท่านได้นำแผ่นทองแดงไปถวายหลวงพ่อที่มีชื่อเสียงในสมัยนั้นได้จารแผ่นทองแดงให้ เพื่อนำไปหลอมรีดเป็นแผ่นทองแดงเพื่อนำมาปั้นเป็นเหรียญต่าง ๆ  เช่น หลวงพ่ออี๋ วัดสัตหีบ หลวงพ่อคง วัดซําป่างาม หลวงพ่อดิ่ง วัดบางวัว ฯลฯ
ในสมัยพระครูโสภิตสุตคุณเป็นเจ้าอาวาส ท่านได้ไปเสี่ยงทาย ไม้คว่ำหงาย ขอต่อหลวงพ่อโสธรที่จะสร้างหลวงพ่อพุทธโสธรจำลอง ถ้าอนุญาตขอให้หงาย 1 คว่ำ 1 เสี่ยงทายครั้งที่ 1 คว่ำ 2 เสี่ยงทายครั้งที่ 2 หงาย 2 เสี่ยงทายครั้งที่ 3 คว่ำ 1 หงาย 1 เป็นอันว่าทรงอนุญาต จึงได้สร้างขึ้นเมื่อ พ.ศ. 2518 และสร้างวิหารคลุมเมื่อ พ.ศ. 2535
==อ้างอิง==
สนามจันทร์
โบราณสถานในจังหวัดฉะเชิงเทรา
วัดกลาง (อำเภอเมืองจันทบุรี)

วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนเบญจมราชูทิศ ถนนเส้นหลักของตัวเมืองจันทบุรี ในตำบลวัดใหม่ อำเภอเมืองจันทบุรี จังหวัดจันทบุรี ถือเป็นวัดที่เก่าแก่ที่สุดวัดหนึ่งในจังหวัดจันทบุรี
วัดกลางสร้างขึ้นเมื่อวันที่ 17 เมษายน พ.ศ. 2200 ได้รับพระราชทานวิสุงคามสีมา เมื่อวันที่ 8 มกราคม พ.ศ. 2444
ภายในวัดกลางมีโบราณสถานและโบราณวัตถุที่สำคัญ คือ หลวงพ่อปู่ชัยพฤกษ์ เป็นพระประธานประจำอุโบสถ และอยู่คู่วัดมาช้านาน นอกจากนี้ยังมีเทวลัยสถานเป็นที่ตั้งของรูปเหมือนพลเรือเอกพระเจ้าบรมวงศ์เธอ กรมหลวงชุมพรเขตอุดมศักดิ์ โบราณวัตถุในวัด ได้แก่ ใบเสมาหินทรายขาว (รื้อจากอุโบสถเก่า) มีอยู่ด้วยกันทั้งสิ้น 8 ใบ ได้รับการประกาศขึ้นทะเบียนเป็นโบราณวัตถุในราชกิจจานุเบกษา เล่มที่ 111 ตอนที่ 63ง หน้า 31 วันที่ 30 ธันวาคม พ.ศ. 2537 พระพุทธรูปปางมารวิชัยก่ออิฐถือปูน
==อ้างอิง==
โบราณสถานในจังหวัดจันทบุรี
กลาง
โรงพยาบาลยันฮี

โรงพยาบาลยันฮี เป็นโรงพยาบาลเอกชน ให้การรักษาพยาบาลโรคทั่วไป ทั้งในระดับปฐมภูมิ ทุติยภูมิ และตติยภูมิในบางสาขา มีศูนย์การรักษา 37 ศูนย์ ครอบคลุมตั้งแต่ศูนย์ศัลยกรรมตกแต่ง ศูนย์รักษา โรคทั่วไป ศูนย์ทันตกรรม และศูนย์แพทย์ทางเลือก มีจุดเด่นด้านการเป็นสถานพยาบาลเสริมความงาม
==ประวัติ==
โรงพยาบาลยันฮีเริ่มก่อตั้งเมื่อ พ.ศ. 2527 โดยเริ่มจากยันฮีโพลีคลินิกแห่งที่ 1 เมื่อวันที่ 24 ตุลาคม พ.ศ. 2527 เป็นตึกแถว 2 คูหา สูง 4 ชั้น ธุรกิจดังกล่าวเกิดจากการลงขันกับแพทย์รวม 7 คน ด้วยเงินทุนก้อนแรก 2 ล้านบาท สาเหตุที่ใช้ชื่อว่า "ยันฮี" เพราะตั้งอยู่หน้าการไฟฟ้าฝ่ายผลิตแห่งประเทศไทย (กฟผ.) ซึ่งเดิมคือ การไฟฟ้ายันฮี
ต่อมา พ.ศ. 2532 ได้เปิดยันฮีโพลีคลินิกแห่งที่ 2 บนพื้นที่ 1 ไร่ รองรับผู้ป่วยได้ 28 เตียง ตั้งอยู่บนถนนจรัญสนิทวงศ์ ซอยจรัญสนิทวงศ์ 90 จนเมื่อวันที่ 25 ตุลาคม พ.ศ. 2540 ได้เปิดเป็นโรงพยาบาลขนาด 400 เตียง เป็นอาคารสูง 10 ชั้น บนเนื้อที่ประมาณ 10 ไร่ มีอาคารที่ชื่อ อาคารยันฮี และเมื่อวันที่ 24 ตุลาคม พ.ศ. 2552 เปิดอาคารอีกหลังชื่อ อาคารอินเตอร์ 1 และเปิด อาคารอินเตอร์ 2 เมื่อวันที่ 30 กันยายน พ.ศ. 2552
โรงพยาบาลยันฮีได้ขยายธุรกิจสร้างโรงพยาบาลยันฮี เนิร์สซิ่งโฮม เปิดให้บริการเมื่อ พ.ศ. 2560
==ศูนย์การรักษา==
===ศูนย์ความงาม===
ศูนย์ศัลยกรรมตกแต่ง
ศูนย์ผิวหนังและเลเซอร์
ศูนย์แปลงเพศ
ศูนย์เส้นเลือดขอด
ศูนย์จุดซ่อนเร้น
ศูนย์กำจัดขน
ศูนย์แก้ไขศัลยกรรมตกแต่งที่ไม่พึงพอใจจากที่อื่น
ศูนย์สัก เพื่อการรักษาและความงาม
ศูนย์เปลี่ยนเสียง
ศูนย์เสริมสร้างเต้านม
ศูนย์ลดน้ำหนัก
===ศูนย์ทันตกรรมทั่วไป===
ศูนย์ศัลยกรรมขากรรไกร
ศูนย์รักษาโรคทั่วไป
===ศูนย์ตรวจสุขภาพ===
ศูนย์ศัลยกรรมทั่วไป
ศูนย์หัวใจ
ศูนย์ศัลยกรรมกระดูกและข้อ
ศูนย์ VO2-Max
ศูนย์ศัลยกรรมระบบทางเดินปัสสาวะ
ศูนย์สูติ-นรีเวช
ศูนย์ทางเดินอาหารและตับ
ศูนย์กุมารเวช
ศูนย์ผู้สูงอายุ
ศูนย์จักษุ
ศูนย์วัยทอง
ศูนย์เลสิค
ศูนย์เบาหวาน
ศูนย์ไตเทียม
ศูนย์กายภาพบำบัด
ศูนย์หู คอ จมูก และโรคภูมิแพ้
ศูนย์อายุรกรรม
ศูนย์ฝังเข็ม
ศูนย์แพทย์ทางเลือก
===ศูนย์ล้างลำไส้===
ศูนย์คีเลชั่น
ศูนย์ไฮเปอร์แบริค (HBO)
ศูนย์แพทย์แผนไทย
ศูนย์รักษาโรคด้วยกัญชา
==อ้างอิง==
สิ่งก่อสร้างในเขตบางพลัด
ยันฮี
สิ่งก่อสร้างตั้งแต่ พ.ศ. 2527
Lymaenon

Lymaenon เป็นสกุลของต่อที่อยู่ในวงศ์ Mymaridae.
สกุลมีการกระจายทั่วโลก
สปีชีส์ในสกุล ได้แก่:
Lymaenon hoplites 
Lymaenon spinozai 
Lymaenon vladimiri 
== อ้างอิง ==
ต่อ
Palaeoneura

Palaeoneura เป็นสกุลของต่อที่อยู่ในวงศ์ Mymaridae.
สปีชีส์ของสกุลนี้พบในอเมริกาเหนือและออสเตรเลีย
สปีชีส์ในสกุล ได้แก่:
Palaeoneura durwest 
Palaeoneura evanescens 
Palaeoneura frater 
Palaeoneura gloriosa 
Palaeoneura interrupta 
Palaeoneura markhoddlei 
Palaeoneura mymaripennis 
Palaeoneura turneri 
== อ้างอิง ==
ต่อ
Parurios

Parurios เป็นสกุลของต่อที่อยู่ในวงศ์ Pteromalidae.
สปีชีส์ของสกุลนี้พบในอเมริกากลาง
สปีชีส์ในสกุล ได้แก่:
Parurios argenticoxae 
Parurios atriscutum 
Parurios australiana 
Parurios conoidea 
Parurios fusca 
Parurios keatsi 
Parurios keralensis 
Parurios poei 
Parurios truncatipennis 
== อ้างอิง ==
ต่อ
Thoreauia

Thoreauia เป็นสกุลของต่อที่อยู่ในวงศ์ Trichogrammatidae.
สปีชีส์ในสกุล ได้แก่:
Thoreauia compressiventris 
Thoreauia gargantua 
Thoreauia gemma 
== อ้างอิง ==
ต่อ
Aphelinoidea

Aphelinoidea เป็นสกุลของต่อที่อยู่ในวงศ์ Trichogrammatidae.
สกุลมีการกระจายทั่วโลก
สปีชีส์ในสกุล ได้แก่:
Aphelinoidea accepta 
Aphelinoidea anatolica 
Aphelinoidea bischoffi 
== อ้างอิง ==
ต่อ
Thoreauella

Thoreauella เป็นสกุลของต่อที่อยู่ในวงศ์ Figitidae. มีเพียงสปีชีส์เดียวคือ Thoreauella amatrix
== อ้างอิง ==
ต่อ
Xanthosomnium

Xanthosomnium เป็นสกุลของต่อที่อยู่ในวงศ์ Ichneumonidae มีเพียงสปีชีส์เดียวคือ Xanthosomnium froesei.
สปีชีส์นี้พบในอเมริกากลาง
== อ้างอิง ==
ต่อ
Chlorocytus

Chlorocytus เป็นสกุลของต่อที่อยู่ในวงศ์ Pteromalidae.
สปีชีส์ของสกุลนี้พบในยุโรป อเมริกาเหนือ และแอฟริกาตอนใต้
สปีชีส์ในสกุล ได้แก่:
Chlorocytus agropyri 
Chlorocytus alticornis 
Chlorocytus analis 
== อ้างอิง ==
ต่อ
Aulosaphes

Aulosaphes เป็นสกุลของต่อที่อยู่ในวงศ์ Braconidae.
สปีชีส์ในสกุล ได้แก่:
Aulosaphes chinensis 
Aulosaphes convergens 
Aulosaphes deserticola 
Aulosaphes fujianensis 
Aulosaphes psychidivorus 
Aulosaphes rasuli 
Aulosaphes semifasciatus 
Aulosaphes unicolor 
Aulosaphes vechti 
Aulosaphes wellsae 
== อ้างอิง ==
ต่อ
Epitranus

Epitranus เป็นสกุลของต่อที่อยู่ในวงศ์ Chalcididae.
สปีชีส์ของสกุลนี้พบในแอฟริกาและออสเตรเลีย
สปีชีส์ในสกุล ได้แก่:
Epitranus albipennis 
Epitranus aligarhensis 
Epitranus anervosus 
== อ้างอิง ==
ต่อ
Margarettidae

Margarettidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
Margaretta Gray, 1843
Tubucella Canu & Bassler, 1917
== อ้างอิง ==
ไบรโอซัว
Calwelliidae

Calwelliidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
Calwellia Wyville Thomson, 1858
Ichthyaria Busk, 1884
Ijimaiellia Gordon, 2009
Malakosaria Goldstein, 1882
Onchoporella Busk, 1884
Onchoporoides Ortmann, 1890
Wrigiana Gordon & d'Hondt, 1997
== อ้างอิง ==
ไบรโอซัว